มารีอา เคอนิกกินเด็สฟรีเดินส์

มารีอา, คือนีกิน เด็ส ฟรีเดินส์ (เยอรมัน: Maria, Königin des Friedens; มารีย์, ราชินีแห่งสันติภาพ) เป็นโบสถ์คาทอลิกในเนฟีเก็ส (Neviges) ในเฟ็ลแบร์ท รัฐนอร์ทไรน์-เว็สฟาเลิน ประเทศเยอรมนี โดยมีสถานะเป็นจุดหมายปลายทางการจาริกแสวงบุญที่สำคัญของคริสต์ศาสนิกชนย้อนไปได้ถึงปี 1676 เนฟีเก็สในอดีตเป็นที่ตั้งของอารามคณะฟรังซิสกัน จากปี 1675 ถึงปลายปี 2019 โบสถ์หลังหนึ่งซึ่งอุทิศแพ่การปฏิสนธินิรมลในปี 1728 มีขนาดเล็กเกินไปกว่าจำนวนของศรัทธาชนในศตวรรษที่ 20 ด้วยแรงบันดาลใจจากคณะวาติกันที่สอง พระคาร์ดินัล โยเซ็ฟ ฟริงส์ แห่งสังฆมณฑลคืล์น มีแนวคิดเปิดกว้างต่อการออกแบบโบสถ์หลังใหม่นี้ ก็อทฟรีด บืฮ์ม ออกแบบอาคารหลังนี้ด้วยสถาปัตยกรรมบรูทัลลิสต์และได้รับการอนุมัติโดยพระคาร์ดินัลเอง โบสถ์ประกอบพิธีอุทิศในปี 1968 ถือเป็นโบสถ์ที่มีขนาดใหญ่ที่สุดเป็นอันดับสองของสังฆมณฑลคืล์น รองจากอาสนวิหารคืล์นเท่านั้น อ้างอิง